Ek kan nie kaart speel nie, maar daar is baie stories en flieks wat wys hoe kaartspeel soos die lewe is. Die basiese waarheid van kaartspeel (en die lewe), is dit: jy kry ‘n sekere “hand” kaarte, en jy moet die beste daarvan maak. Soms kry jy ‘n swak hand, maar met slim spel kry jy dit reg om te wen. Nogtans sal enige mens verstaan dat diegene wat ‘n swak hand kaarte kry, nie altyd kan wen nie. Dis maar hoe die lewe is. Maar as jy ‘n dapper soort mens is, vat jy die hand wat jy uitgedeel is, en kyk hoeveel jy daarmee kan uitrig.
In die lewe is dit ook so. Sommige mense word in ryk gesinne gebore, en is boonop geneties bedeel met gene wat hulle hul lewe lank slank hou, sonder dat hulle veel hoef te doen om hulle slankheid te verdien. Ander word in minder bevooregte gesinne gebore, of hulle het gene, (of kry ‘n siekte soos PCOS) wat maak dit hulle soos niks vet word.